kardosdrur/scandi-wiki huggingface dataset:
Allan Lund

Allan Lund (født 1944) er en tidligere håndboldstræner og generalsekretær i Dansk Skoleidræt.

Lund har tidligere trænet både GOGs mænd og kvinder. I perioden 1975-1980 var han landstræner for Danmark kvinder, og han har også tidligere stået i spidsen for landshold i Saudi Arabien (1988-1990), Bahrain og Grønland.
Han har på det organisatoriske niveau i flere år været repræsentant i Europæisk Håndbold Forbund.

Lund er uddannet folkeskolelærer og har derudover en Cand.scient. i idræt fra Odense Universitet. Han var 1966-1975 ansat på Søndersø Skole som lærer, blev derefter generalsekretær til Dansk Skoleidræt og sad på denne post frem til 2011).

I 2001 blev Lund udnævnt til Ridder af Dannebrog. 

Håndboldtrænere fra Danmark
Riddere af Dannebrog
Lærere fra Danmark
Daniele Berardino

Daniele Berardino (27. december 1971) er en dansk floorballspiller der har vundet 12 medaljer i DM i floorball, og er to gange kåret til årets spiller i Danmark . Han har deltaget i Elitedivisionen Øst, samt spillet for Herlev Floorball Club. Derudover har han spillet for Hvidovre Attack FC, Rødovre FC og Hafnia FC. Sammen med landsholdet har han spillet i VM 3 gange som anfører. I 2005 scorede han 104 point for Hvidovre FC.

Siden da har han fået arbejde som lærer på en idrætsskole for udviklingshæmmede.

Statistik

Grundspil

Slutspil

Reference 
http://www.floorball.org/pelaajakortti.asp?sarjaId=2&pelaaja_id=1207295669

Eksterne henvisninger 

Floorballspillere fra Danmark
Café von Hatten

Café von Hatten er et frivilligt drevet spillested i Randers, der blev grundlagt i 1981. Stedet har fra starten fokuseret på rytmisk musik og har trukket mange større navne til byen. Navnet refererer til von Hattenstræde, hvor caféen er beliggende.

Historie 
Musik & Teatercafeen von Hatten blev etableret i 1981 af en kreds af musik- og teaterinteresserede med Kaj Friis-Christensen som initiativtager og primus motor. På daværende tidspunkt var der ingen fast scene for rytmisk musik i Randers. Rockmusikken var derfor henvist til andre lokaliteter i byen som "Jylland" og "Håndværkerforeningen". Von Hatten var de første par år temmelig alene om at arrangere livemusik i byen. Først i sidste halvdel af 1980'erne dukkede den første konkurrent, Tante Olga, op.

I de tidlige år var et hav af både mere og mindre kendte danske og udenlandske kunstnere forbi caféen. Navne som Monrad & Rislund, Bo Stief, Hanne Boel, Lars Lilholt og Marylin Mazur, var ofte at finde på programmet. Det var i forbindelse med en jamsession på Café von Hatten, at Dalton-brødrene (Lars Lilholt, Johnny Madsen, Allan Olsen) første gang optrådte som trio.

I dag, (2011), er von Hatten et af Danmarks mest kendte og respekterede spillesteder, med omkring 100 koncerter om året i alle genrer. 

Medarbejderne er stadig frivillige.

Musik 
Som et af de eneste spillesteder i Danmark, afholder Café von Hatten kun koncerter med kunstnere som opfører originalt materiale – og altså ikke kopibands etc.

Den intense fokus på upcoming dansk musik har betydet, at mange af landets største bands har optrådt op til flere gange på Café von Hattens scene før de har opnået et nationalt gennembrud.

Optræden 
Det drejer sig bl.a. om:
 VETO
 Saybia
 Dúné
 Carpark North
 Marie Frank

Tiltag og festivaler 
Café von Hatten har igennem tiderne også været involveret i mange tiltag og minifestivaler:
 Randers Rock
 Hatten Teltet (i Randers Ugen)
 Danmarks Grimmeste Festival (i Randers Ugen – ikke at forveksle med den nyere festival af samme navn)
 Frekvens Festival
 Midwinter Meltdown
 Randersmesterskaberne i Rock

Hædersbevisninger 
I 2002 blev Café von Hatten den første modtager af Randers Kommunes Kulturpris for caféens arbejde for at udbrede kultur i Randers.

Eksterne henvisninger 
 Officiel Hjemmeside
 Venstrehaandsarbejde.com (billeder fra Café von Hatten)

Referencer 

Etableret i 1981
Spillesteder i Danmark
Bygninger, konstruktioner og anlæg i Randers
Kultur i Randers
Schleppe Brauerei

Schleppe Brauerei er et bryggeri i Klagenfurt, hovedstaden i den østrigske delstat Kärnten. Bryggeriet blev grundlagt i 1607, og har siden 1993 været en del af koncernen Vereinigte Kärntner Brauereien.

Firmaet har ca. 50 ansatte. Hovedproduktet er ølmærket Schleppe Märzen, men bryggeriet laver også en række andre øltyper. Selskabet sælger sine produkter hovedsagligt i Kärnten, Øst-Tirol, Wien og Italien.

Links 
Schleppe Brauerei

Bryggerier i Østrig
Etableret i 1607
Uddannelsesbibliotek

Et uddannelsesbibliotek på et uddannelsessted opretholder en tidssvarende og for uddannelsesinstitutionen relevant samling af f.eks. bøger, tidsskrifter, musik, AV-materialer, elektroniske databaser m.v. Historisk har uddannelsesbiblioteket været at finde på ungdomsuddannelserne samt på de korte og mellemlange videregående uddannelser. 

Bibliotekaren på uddannelsesbiblioteket underviser og hjælper de studerende med at finde information til dokumentation og til opgave- og projektskrivning.

Da der ikke er ensartede regler omkring biblioteker på uddannelsesinstitutioner, varierer uddannelsesbiblioteker betydeligt i omfang og opbygning. 

Nogle steder er der kun én bibliotekar, og timetallet varierer fra et par timer til fuld tid. Nogle uddannelsesbiblioteker betjener lånere udefra, mens andre kun betjener institutionens egne studerende og ansatte.

Typer 
Man kan opstille en række arketyper, der i større eller mindre grad kan indeholde nedenstående karakteristika. Ofte vil der være tale om en kombination af disse:

 Uddannelsesbiblioteket der ligner folkebiblioteket. En servicefunktion med en samling af materialer, som kan lånes inden for faste åbningstider. Biblioteket hjælper med at finde information og fremskaffer eventuelt materialer fra andre biblioteker.
 Uddannelsesbiblioteket som studie-/læringscenter med gode IT-faciliteter. Biblioteket er her en del af et større miljø, hvor bibliotekarer arbejder sammen med andre faggrupper om at gøre de studerende informationskompetente. Læringscenteret støtter de studerende i deres gruppe- og projektarbejde. 
 Det virtuelle uddannelsesbibliotek. Alt materiale er her i elektronisk form, og bibliotekaren befinder sig ikke eet sted fysisk, men underviser og vejleder, hvor eleverne/de studerende er.

Eksterne henvisninger 
 Bibliotek Og Uddannelse, faggruppens hjemmeside

Biblioteker
Bibliotek
Yulin (Guangxi)

Yulin (kinesisk: 玉林; pinyin: Yùlín) er et bypræfektur i den sydøstlige del af den autonome region Guangxi i Folkerepublikken Kina. Det har et areal på 12.839 km² og 	6.250.000 indbyggere med en befolkningstæthed på 487 indb./km² (2007).

Administrative enheder 
Bypræfekturet Yulin har jurisdiktion over et distrikt (区 qū), ett byamt (市 shì) og 4 amter (县 xiàn).

Kultur 
Yulin er også kendt for sin årlige hundekødfestival, der finder sted den 21. juni. Over 10.000 hunde dræbes på denne festival til konsum. Rapporter om umenneskelig behandling, herunder tortur, fik berømtheder og andre til at protestere mod festivalen.

Trafik 
Kinas rigsvej 324 fører gennem området. Den går fra Fuzhou i provinsen Fujian og gennem Guangdong, Guangxi, Guizhou, og ender i Kunming i Yunnan.

Kilder 

Bypræfekturer i Guangxi
Alxa

Alxa (kinesisk: 阿拉善盟; pinyin: Ālāshàn Méng; mongolsk: ; transkription: Alaša aɣima) er en liga (et præfektur) i den vestlige del af den autonome region Indre Mongoliet i Folkerepublikken Kina. 

Alxa har et areal på 	267,574km² og en befolkning på 180.000 mennesker. Alxa er den tyndest befolkede region i Indre Mongoliet.

Store dele af Alxa er ørken. Her er Gobiørkenen og dens sydlige udløbere, som den rene sandørkenen Tengger.

Administrative enheder
Ligaet Alxa har jurisdiktion over 3 bannere (旗 Qí).

Eksterne henvisninger 
 Lokalregeringens hjemmesider
 Article i Inner Mongolia News 

Indre Mongoliet
Præfekturer
Arena Randers

Arena Randers, tidligere Skyline Arena, Elro Arena og Randershallen, er en multiarena, sports- og kultur kompleks der er beliggende i Randers.

Hallens historie går tilbage til 1952, hvor Randers Freja opførte Annekshallen. Grunden blev stillet til rådighed af Randers Kommune, der i 1962 overtog hallen. Det blev også kommunen, der bekostede opførelsen af selve Randershallen, der stod færdig i 1972 og kostede 9 mio. kr. at opføre. Hallen har gennem årene lagt gulv til alt fra boksning over håndboldkampe til forbrugermesser. Den tredje hal, slet og ret kaldet Hal 3, blev indviet i 2007. I dag drives hallen af den selvejende institution Randers Idrætshaller, der også ejer andre haller i byen.

Energiselskabet Elro købte i 2006 et navnesponsorat, og hallen hed derfor Elro Arena frem til 2011. Fra 2011 går hallerne under navnet Skyline Arena

I 2020 stod den nye multiarena klar. Arenaen er bygget i forlængelse og i sammenhæng med den eksisterende hal fra 1972. Med den nye multiarena, er det muligt at afholde større sports- og kulturbegivenheder grundet den større tilskuerkapacitet, moderne faciliteter samt fleksible tribuneopbygning.

Arenaer 
Kompleksets fire haller fordeler sig således:

Arena 1 (2020) 
Kapacitet sport: 4.000

Siddepladser: 3.200

Koncert: 6.000

Arena 2 (1972) 
Kapacitet sport: 2.500

Siddepladser: 2.160

Koncert: 3.500

Arena 3 (2007) 
Kapacitet sport: -

Siddepladser: 350

Arena 4 (1952) 
Kapacitet sport: -

Siddepladser: 50

Referencer

Eksterne henvisninger 
 Arena Randers' hjemmeside
 Randershallen der blev til Elro Arena  Randers Amtsavis 23. december 2010

Etableret i 1952
Sport i Randers
Idrætshaller i Danmark
Bygninger, konstruktioner og anlæg i Randers
Estrella Damm

Estrella Damm er en spansk pilsnerøl fra Barcelona i Catalonien. Øllet produceres af bryggeriet S.A. Damm, og er blevet lavet siden 1876.

Eksterne henvisninger 

Estrella Damms Oficielle hjemmeside 
Ølmærker
Foster's Lager

Foster's Lager er en internationalt distribueret australsk øl. Den brygges under licens i USA og Rusland. Heineken International ejer de europæiske rettigheder og sælger den i de fleste europæiske lande, herunder England, Grækenland, Frankrig, Belgien, Portugal, Polen, Finland, Tyskland, Spanien, Sverige, Ukraine og Irland. Øllet har en alkoholprocent på 4,9 (4% i Europa).

I april 2006 annoncerede Scottish & Newcastle plc at det havde planer om at lancere Foster's Lager 
i Europa (inklusive Tyrkiet), Den Russiske Føderation og andre lande i SNG for cirka 309 millioner britiske pund.

Foster's Lagers slogan er The Amber Nectar i Australien og Storbritannien, og Australian for Beer i resten af Europa. 

I Australien bruges mærket Foster's også om en del andre øltyper, blandt andet Foster's Light Ice, en American-Style Lager med lavt alkoholindhold.

Links 
 Foster's i Storbritannien

Kilder

Eksterne henvisninger 

Ølmærker
Heineken
Drikke fra Storbritannien
Vandscooter

En vandscooter eller PWC  (personal water craft) er en båd, der består af en særlig formet ponton med et udvendigt sæde og med et udvendigt styr, som på en motorcykel. Føreren sidder derfor overskrævs på en vandscooter. Sejlads med vandscooter har tidligere været kendt ulovligt i Danmark bortset fra på to særligt udpegede baner, men efter en Højesteretsdom i 2010 er sejladsen også i Danmark kendt lovlig.

Teknik 
Motoren på en vandscooter er placeret inden i skroget, og driver båden via en vandstråle (vandjet). Under skroget er der et større gitterdækket vandindtag. En såkaldt impeller (en slags turbine)
suger vand ind, som derefter med stort tryk presses gennem en snæver tunnel ud i et bevægeligt rørformet mundstykke i agterenden. Det giver en kraftig drivende jetlignende vandstråle. Det kraftige sug bidrager til en god stabilitet. Vandscooteren styres ved at ændre strålens retning. Denne metode sikrer at scooteren ikke skærer i kroppen, hvis man skulle komme til at sejle over en svømmende person, som en propel ville gøre det. Derimod kan strålen i værste fald give skader, hvis den rammer kropsåbninger. Faren ved almindelig trafikal sejlads må imidlertid ikke underkendes. Det blev dokumenteret, da den amerikanske astronaut Alan Poindexter døde i forbindelse med en ulykke på jetski. Hans voksne søn påsejlede ham ulykkeligvis, da Poindexters maskine var gået i stå. . To personer blev dræbt i Københavns Havn den 6. maj 2017 da en udlejningsbåd blev påkørt af en vandscooter. 

De største fabrikanter er Sea-Doo, Yamaha, Kawasaki og Honda. En Jet-ski er et registreret navn for en PWC fra Kawasaki.

Kilder 

Både
Vandsport
Helanbjergene

The Helan Mountains (kinesisk 贺兰山, pinyin: Hèlán Shān; mongolisk: Alaša aγula), ofte kaldt Alashanbjergene i ældre kilder, er en isoleret ørken- bjergkæde der danner grænsen mellem den indre mongolske liga (præfektur) Alxa og provinsen Ningxia i Kina. De går nord-syd, parallelt med den mod nord løbende Gule Flod i dens store sving Ordos Loop. Floden er hovedsagelig øst for bjergene, men i nord krydser den dem og løber på den vestlige side. Mod vest er der ørken. Mod øst er der et kunstvandet område omkring byerne Yinchuan og Shizuishan.

Bjergkæden er omkring 200 km fra nord til syd og mellem 15 og 50 km i bredden og en gennemsnitlig højde på 2.000 meter (den Gule Flod løber i omkring 1.100 meters højde.) Den højeste top er på 3.556 meter.

Bjerge i Kina
Indre Mongoliet
Real Time with Bill Maher

Real Time with Bill Maher er et direkte ugentligt amerikansk talkshow, der kører på den amerikanske tv-station HBO. Showets vært, den amerikanske politiske satiriker Bill Maher, inviterer hver uge et antal gæster fra både højre- og venstrefløjen i studiet for at diskutere forskellige emner indenfor politik og medier.

Format 
Real Times format består af en åbningsmonolog fra Maher efterfulgt af et interview med en markant person i mediebilledet, hvorefter debatten begynder med tre panelgæster. I løbet af debatten, ofte efter et komedie-segment, introduceres en ny gæst, som interviewes af Maher og derefter indgår i diskussion med de resterende panelgæster. Showet sluttes af med segmentet "New Rules", hvor Maher præsenterer nye regler, som han synes skal implementeres i pop-kulturen eller i politik.

Panelgæster 
Real Time har i løbet af showets levetid haft besøg af et større antal prominente gæster indenfor politik, medier, religion m.fl.. Bl.a. kan nævnes Michael Moore, Richard Dawkins, Jon Hamm, Christopher Hitchens, Harry Shearer, Rob Reiner, Ayaan Hirsi Ali, Arianna Huffington, Ralph Nader, Tim Robbins, Salman Rushdie, George Clooney, James Carville, Oliver Stone, Jimmy Carter, Bill O'Reilly, Eliot Spitzer, Sean Penn samt utallige andre.

Eksterne henvisninger 
 http://www.hbo.com/real-time-with-bill-maher/index.html  – Real Times officielle hjemmeside

Tv-programmer fra USA
Tv-programmer fra HBO
Imperial (øl)

Imperial er et costaricansk ølmærke. Det produceres i dag af Florida Ice & Farm Company i Cervecería Costa Rica, og blev for første gang brygget i 1924. Imperial er landets mest populære ølmærke, og logoet, som er gul og rød med en sort ørn på, er blevet et kendt symbol i Costa Rica.

Eksterne henvisninger 
 Imperial hos Florida Ice & Farm Company

Ølmærker
Costa Rica
Lapin Kulta

Lapin Kulta (på norsk: Laplands guld) er et finsk ølmærke produceret af bryggeriet Hartwall. Øllet findes med forskellig alkoholstyrke og eksporteres til en række lande, herunder Norge.

Lapin Kulta er en lagerøl og forholdsvis lys.

Links 
 lapinkulta.fi
 Oy Hartwall Ab

Ølmærker
Kenny Baker

Kenneth George Baker  (født 24. august 1934 i Birmingham, England, død 13. august 2016) var en britisk skuespiller og musiker. Han var dværg og var kun 112 cm. høj. Han var nok bedst kendt som manden indeni R2-D2 i Star Wars-filmene. 

Baker var 112 cm høj, og artist i et cirkus og cabaret sammen med Jack Purvis, da George Lucas plukkede ham ud som skuespilleren indeni R2-D2 i Star Wars i 1977. Baker medvirkede i fem af seks Star Wars-film; selv om han er krediteret på Revenge of the Sith, filmede han aldrig nogen scener. George Lucas bestemte sig dog for at kreditere ham i filmen på grund af loyalitet. Baker spillede også rollen som Paploo, i Star Wars Episode VI: Return of the Jedi, Ewoken som stjæler en speederbike. Han skulle oprindelig spille rollen som Wicket W. Warrick, men han blev syg og rollen blev givet til Warwick Davis.

Baker medvirkede blandt også i filmene Elefantmanden, Time Bandits (også med Purvis), Amadeus og Jim Henson's Labyrinth. På fjernsynet har han medvirket i dramaserien Casualty.

Sent i 1990'erne, begyndte Baker en kortere karriere som stand-upkomiker. Baker boede fra 2008 til sin død i Preston, Lancashire, England. Selvom både han og hans kone var dværge, blev ingen af deres sønner det.

I april 2008 blev Baker indlagt på sygehus med alvorlige brystsmerter, og hans søn, Kevin Baker, udtalte til mediet at "Jeg blev fortalt at han ret nemt kunne sove ind." Baker kom sig dog efterfølgende.

Baker døde den 13. august 2016, i en alder af 81 år. Et par uger senere ville han have fyldt 82 år.

Filmografi 
 2015 - Star Wars: The Force Awakens 
 1992 – 2007 – Casualty, tv-serie 2 episoder
 2005 – Star Wars Episode III: Sith-fyrsternes hævn  (Revenge of the Sith) (krediteret)
 2003 – Swiss Toni, tv-serie 1 episode
 2002 – The Cage, film
 2002 – Star Wars Episode II: Klonernes angreb (Attack of the Clones)
 2002 – 24 Hour Party People
 1999 – Star Wars Episode I: Den usynlige fjende (The Phantom Menace)
 1999 – Boobs in the Wood
 1993 – U.F.O.
 1989 – Prince Caspian and the Voyage of the Dawn Treader, fjernsynsfilm
 1988 – Willow
 1987 – Muppet Babies
 1987 – Sleeping Beauty
 1987 – Star Tours (som R2-D2)
 1986 – Labyrinth
 1986 – Mona Lisa
 1984 – Amadeus
 1983 – Star Wars Episode VI: Jediridderen vender tilbage (Return of the Jedi)
 1982 – The Hunchback of Notre Dame
 1981 – The Goodies
 1981 – Time Bandits
 1980 – Flash Gordon
 1980 – Elefantmannen
 1980 – The Adventure Game, tv-serie
 1980 – Star Wars Episode V: Imperiet slår igen (The Empire Strikes Back) 
 1980 – The Muppet Show, tv-serie 1 episode (som R2-D2)
 1978 – Play for Today, tv-serie 1 episode
 1977 – Star Wars Episode IV: Et nyt håb (A New Hope)
 1977 – Wombling Free
 1960 – Circus of Horrors

Referencer

Eksterne henvisninger 

  Officielt websted
 

Skuespillere fra England
Skuespillere i Star Wars
Hollywood Walk of Fame
Hugh Quarshie

Hugh Anthony Quarshie (født 22. december 1954 i Accra, Ghana) er en britisk skuespiller som emigrerede med sin familie til Storbritannien da han var tre år gammel. Han blev uddannet ved Christ Church University of Oxford. Efter at han var færdig med uddannelsen begyndte Quarshie som journalist, men efter en stund startede han med skuespill i stedet. Han er medlem af Royal Shakespeare Company, og har spillet med i mange teateropsætninger og TV-programmer.

Quarshie er sandsynligvis mest kendt for at spille rollerne til Sunda Kastagir i tv-serien Highlander og som Kaptajn Panaka som er lederen af Royal Naboo Security Force i filmen Star Wars Episode I: Den usynlige fjende. 

I april 2007 spillede Quarshie rollen som Solomon i tv-serien Doctor Who i de todelte episoder «Daleks in Manhattan" og i "Evolution of the Daleks". Han har for tiden hovedrollen som Ric Griffin i sygehus-dramaserien Holby City.

Eksterne henvisninger 
 

Skuespillere fra England
Peter Serafinowicz

Peter Szymon Serafinowicz (født 10. juli 1972 i Liverpool i England) er en britisk skuespiller, komiker, forfatter, komponist, stemme-kunstner og lejlighedsvis instruktør.

Serafinowicz debuterede som radioskuespiller i 1993 i Radio 1-serien The Knowledge, en dokumentar om musikindustrien. Han fortsatte med at lægge stemme til Radio 4-serier som Weekending, Harry Hill's Fruit Corner og Grevious Bodily Radio.

I 1997 debuterede han i tv i serien Murder Most Horrid, for at følge op med serien Comedy Nation. Men det var først med serien How Do You Want Me? han blev et kendt ansigt. Senere fulgte serier som Chambers og World of Pub.

Han optræder stadig som Simon Peggs nemesis, både som Duane Benzie i Speisa, Robin i Hippies og som Pete i Shaun of the Dead. Han er også stemmen til Darth Maul i Star Wars Episode I: Den usynlige fjende.

Sammen med Robert Popper har han skrevet, produceret, medvirket i og lavet musikken til serien Look Around You. Serien skaffede dem en BAFTA-nominering i 2002.

Filmografi 
 Last Christmas (2019)

Eksterne henvisninger 

 

Skuespillere fra Storbritannien
Skuespillere i Star Wars
Autoklave (medicin)

Autoklave er et specielt udviklet apparat (trykkoger) til sterilisering af udstyr. Ved at udsætte udstyret for mættet vanddamp med en temperatur på 121 °C, og med et tryk på ca. to bar i mindst 15 minutter eller mere, afhængig af indholdet, kan man opnå en effektiv rengøring.

Apparatet er opfundet af Charles Chamberland i 1879.

Anvendelse 
Apparatet anvendes blandt andet af:

 Biologer
 Dyrlæger
 Læger
 Mikrobiologer
 Piercerer
 Tandlæger
 Tatovører

Referencer

Se også 

Medicinske apparater
Laboratorieudstyr
Silas Carson

Silas Carson (født 1965) er en engelsk skuespiller bedst kendt for rollen som jediridderen Ki-Adi-Mundi og vicekonge Nute Gunray i de tre nyeste Star Wars-film. 

I Star Wars Episode I: Den usynlige fjende spiller Carson også to andre roller, nemlig som senator Lott Dod (dog stemmelagt af Toby Longworth) og andenpiloten i diplomatskibet som Qui-Gon Jinn og Obi-Wan Kenobi ankommer i helt i starten af filmen. 

Han har også haft en gæsteoptræden i tv-serierne Hustle, Spooks og The IT Crowd. Han har lagt stemme til flere forskellige roller i episoder af Doctor Who.

Filmografi 
 Phantom Thread (2017)

Eksterne henvisninger 
 

Skuespillere i Star Wars
Skuespillere fra England
Andy Secombe

Andy Secombe (født 26. april 1953 i Mumbles, Wales) er en walisisk skuespiller og forfatter. Han havde rollen som «Watto» i Star Wars Episode I og II, og har også bidraget med stemmen til flere Star Wars-computerpil, blandt andet Star Wars: Knights of the Old Republic II – The Sith Lords.

Han begynte senere at skrive bøger, og har udgivet fire fantasy-romaner. I 2005 vendte han tilbage til skuespil og har for det meste holdt sig inden for science fiction-kategorien.

Eksterne henvisninger 
 

Skuespillere fra Wales
Oliver Ford Davies

Oliver Robert Ford Davies (født 12. august 1939) er en britisk skuespiller og forfatter.

Af film har han blandt andet medvirket i Johnny English, Blow dry, An Ideal Husband, Titanic Town,  Star Wars Episode I: Den usynlige fjende, Sense and Sensibility og Defence of the Realm.

Han har også været med i flere forskellige TV-serier som The Long Walk to Finchley, Midsomer Murders, Spooks, Foyle's War, MacGyver: Lost Treasure of Atlantis og Inspector Morse.

Eksterne henvisninger 
 

Skuespillere fra Storbritannien
Skuespillere i Star Wars
Leffe

Leffe er et belgisk ølmærke.

Historie 
Klosteret Notre Dame de Leffe blev grundlagt i 1152. Som så mange andre klostre på den tid, bryggede det her også øl. Klostret blev ødelagt og forladt i 1794 på grund af den franske revolution, og det gik ud over ølproduktionen. Men der skulle mere til end det for at stoppe Leffe. Et samarbejde mellem Leffe og et større bryggeri i 1952 sikrede fremtidig vækst og succes for øllet. I dag har Leffe et museum i byen Dinant.

Eksterne henvisninger 

 Leffes officielle hjemmeside

Ølmærker
Øvre mellemklassebil

En øvre mellemklassebil (Bilsegment E) er en biltype som er større end en stor mellemklassebil og med en motorydelse mindre end i en luksusbil.

Siden slutningen af 1990'erne er flere fabrikanter udenfor luksusbilsegmentet stoppet med øvre mellemklassebiler på grund af svigtende salg, således stoppede bl.a Ford med Scorpio i 1998, Opel med Omega i 2003, Renault med Vel Satis i 2009 og Peugeot med 607 i 2010.

Typisk for bilmodeller i den øvre mellemklasse er en seks- eller ottecylindret motor og et slagvolume på mindst 2,0 liter. Længden ligger normalt lige under ca. 5 m.

Aktuelle modeller i Europa
Munkholm (øl)

Munkholm er en alkoholfri øl produceret af Ringnes og blev lanceret i 1991.

Gæringen afbrydes før alkoholen udvikles, sådan at smagen bliver udviklet uden at øllet indeholder betydelige mængder alkohol. Selv om øllet er markedsført som alkoholfrit, viser test at der kan forekomme op til 0,7 procent alkohol

Kilder 

Ølmærker fra Carlsberg